Document ID: 32010D0435

SKLEP KOMISIJE
z dne 9. avgusta 2010
o spremembi Priloge XI k Direktivi Sveta 2003/85/ES v zvezi s seznamom laboratorijev, pooblaščenih za ravnanje z živim virusom slinavke in parkljevke
(notificirano pod dokumentarno številko C(2010) 5420)
(Besedilo velja za EGP)
(2010/435/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS (1), in zlasti člena 67 Direktive,
ob upoštevanju naslednjega:
(1)
Direktiva 2003/85/ES določa minimalne nadzorne ukrepe, ki jih je treba uporabiti v primeru izbruha slinavke in parkljevke, ter nekatere preventivne ukrepe za boljšo osveščenost in pripravljenost pristojnih organov ter kmetijskega prebivalstva glede zadevne bolezni.
(2)
V skladu s temi preventivnimi ukrepi so države članice tudi dolžne zagotoviti, da ravnanje z živim virusom slinavke in parkljevke za raziskave in diagnostiko poteka le v odobrenih laboratorijih iz dela A ter da proizvodnja bodisi inaktiviranih antigenov za izdelavo cepiv bodisi cepiv in s tem povezane raziskave potekajo le v odobrenih obratih in laboratorijih iz dela B Priloge XI k Direktivi 2003/85/ES.
(3)
Bolgarija je uradno obvestila Komisijo, da po pregledih, opravljenih v skladu s členom 66 Direktive 2003/85/ES, njihov referenčni laboratorij več ne izpolnjuje standardov o biovarnosti iz člena 65(d) Direktive 2003/85/ES.
(4)
Nizozemska je uradno obvestila Komisijo o določenih spremembah v zvezi z imenom laboratorija iz dela B Priloge XI k Direktivi 2003/85/ES, ki se nahaja na Nizozemskem.
(5)
Iz varnostnih razlogov je pomembno posodabljati seznam laboratorijev iz Priloge XI k Direktivi 2003/85/ES.
(6)
Zato je treba črtati vnos za Bolgarijo na seznamu laboratorijev iz dela A in nadomestiti vnos za Nizozemsko na seznamu laboratorijev iz dela B Priloge XI k Direktivi 2003/85/ES. Prilogo XI k Direktivi 2003/85/ES je zato treba ustrezno spremeniti.
(7)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga XI k Direktivi 2003/85/ES se spremeni:
1.
V delu A se vnos za Bolgarijo črta.
2.
V delu B se vnos za Nizozemsko nadomesti z naslednjim:
„NL
Nizozemska
Merial S.A.S., Lelystad Laboratory, Lelystad“
Člen 2
Ta sklep je naslovljen na države članice.
V Bruslju, 9. avgusta 2010

Labels: 7
0
18
6